alexandrainst/scandi-wiki huggingface dataset:
Miranda Tatari

Miranda Tatari (født 20. september 1983 i Koprivnica) er en kroatisk håndballspiller, som er kaptein på Podravka Vegeta og det kroatiske landslaget.

Karriere 
Tatari deltok for det kroatiske landslaget i Junior-EM 2001 for kvinner i Tyrkia, der Kroatia endte på fjerdeplass. Siden 1996 har hun spilt på rekruttlaget til Podravka Vegeta. Med rekruttlaget vant hun sølv i den nasjonale konkurransen, og ble kåret til den beste spilleren i mesterskapet. Hun vant bronsemedalje i den nasjonale konkurransen «Đurđevcu» i år 2000 og var igjen den beste spilleren i mesterskapet. I 2009 signerte hun en ny kontrakt med Podravka Vegeta for fire nye år.

Referanser

Eksterne lenker 
 
 Profil på RK-Podravka.hr

Kroatiske håndballspillere
Spillere i Håndball-EM 2010 for kvinner
Spillere i Håndball-VM 2011 for kvinner
Deltakere for Kroatia under Sommer-OL 2012
Håndballspillere under Sommer-OL 2012
Spillere i Håndball-EM 2014 for kvinner
Personer fra Koprivnica-Krizevci fylke
Fødsler i 1983
DS «Prinds Gustav»

DS «Prinds Gustav» var et norsk dampskip for post og passasjerer. Skipet ble bygd i London, og var det tredje dampskip som den norske stat kjøpte fra England. Skipet ankom Trondhjem den 15. januar 1838.

DS «Prinds Gustav» gikk i rute mellom Trondheim og Tromsø/Hammerfest hver tredje uke i månedene mars til september, og var det første dampskipet på ruten. Første avgang fra Trondheim var 5. mars 1838. Turen fra Trondheim til Tromsø tok ca fem dager, og videre tre dager til Hammerfest. Den 2. juni 1838 ble stillingen som postekspeditør utlyst i Trondhjems Adressecontoirs Efterretninger.

Litteratur
 Johannessen, Finn Erhard (1997): "Alltid underveis", Elander, Oslo, ISBN 82-90545-63-0

Norske dampskip
Skip fra 1838
Sjøfart i Trøndelag
Sjøfart i Nordland
Sjøfart i Troms og Finnmark
1838 i England
1838 i Norge
Skip bygget i Storbritannia
Artikler i sjøfart-prosjektet
Kom bort og slå deg ned

Kom bort og slå deg ned er et musikkalbum med Stine Nilsen. Albumet ble gitt ut 16. januar 2012, og er hennes første album som soloartist.

Sporliste
 «Kom bort og slå deg ned»
 «Skjøre strenger»
 «Når du er med meg»
 «Supermann»
 «No er det helg»
 «Heimsøkt hjerte»
 «Stjerneklart»
 «To som er eitt»
 «Ikkje spør»
 «Slå lyset på»

Medvirkende 

 Stine Nilsen – sang og kor
 Ørjan Liavåg – gitar, bass, perkusjon, kor, tangenter
 Dag Wolf – steelgitar
 Kristian Blø Olsen – gitar, banjo
 Asbjørn brubakk – kor
 Bjørnar Myhr – piano
 Kåre Skare Lystad – trommer, programmering, tangenter

Andre medvirkende
 Geir Rønning – duett, «Heimsøkt hjerte»
 Steinar Engelbrektson – duett, «Slå lyset på»
 Maron Sandvik – trommer, spor 10
 Eirik Molnes Husabø – piano, gitar og kor, spor 10
 Alf Rune Melby – steelgitar, spor 10
 Kåre Skare Lystad – innspilling og miks
 Ørjan Liavåg – miks og mastering

Eksterne lenker 
 
 Maksofon

Debutalbum fra 2012
Norske countryalbum
Norske debutalbum
Slaget om Megiddo

Slaget ved Megiddo var et slag ved Megiddo i osmansk Palestina (i grensetraktene av nåværende Israel og Syria) mellom 19. september og 1. oktober 1918. Det er noen ganger kjent som slaget om Nablussletta. Slaget og det påfølgende gjennombruddet markerte slutten på kampene i Sinai og Palestina under første verdenskrig.

De allierte styrkene var ledet av Edmund Allenby og besto hovedsakelig av britiske, indiske, australske og newzealandske styrker. Det var også en liten kontingent med franske og armenske styrker, samt en arabisk opprørsbevegelse som skapte store problemer i de osmanske kommunikasjonslinjene. På motsatt side var den osmanske armegruppen Yildirim (Tordenbrak) samt en tysk kontingent.

Slaget ved Megiddo var preget av mobil krigføring, i motsetning til de statiske slagene på vestfronten. De allierte lykkes i å ødelegge en hel osmansk armegruppe for relativt små egne tap. Bakgrunnen til suksessen er at Allenby klarte å bruke den arabiske opprørsbevegelsen til sin fordel, på tross av at denne hadde svært sprikene politiske mål. Dessuten gjorde han god bruk av fly og kavaleri.

Slag i Midtøsten under første verdenskrig
Konflikter i 1918
Slag under første verdenskrig med deltagelse av Britisk India
Slag under første verdenskrig med deltagelse av Frankrike
Slag under første verdenskrig med deltagelse av Storbritannia
Slag under første verdenskrig med deltagelse av Tyskland
Slag under første verdenskrig med deltagelse av Det osmanske rike
Slag under første verdenskrig med deltagelse av Australia
Slag under første verdenskrig med deltagelse av New Zealand
1918 i Det osmanske rike
Allround-NM på skøyter 2012

Allround-NM på skøyter 2012 ble avholdt 17. og 18. desember 2011 på Tønsberg Kunstis i Tønsberg. Arrangør var Tønsberg Turnforening. Det var 600 betalende tilskuere 1. dag.

Det ble utprøvd heatstart på siste distanse for både damer og herrer med 4 løpere av gangen, som startet samtidig som et forsøk på fornyelse av skøytesporten. Distansene ble da 13 runder eller 5 037,5 m for kvinnene og 26 runder eller 10 075 m for herrene med innersvinger i vanlig løpebane.

Regjerende mestere fra året før på Frogner stadion var Ida Njåtun, Asker Skøyteklubb og Håvard Bøkko, Hol Idrettslag. Mestere for 2012 ble søskenparet Bøkko fra Hol, hvor lillesøster Hege tok sin første laurbærkrans på seniornivå, og Håvard tok sin femte på rad. Den daværende regjerende mesteren Ida Njåtun trakk seg etter fall på 500 m, 3.-plass på 3 000 m og sykdom første dag.

Tidligere allround-NM -vinnere i Tønsberg: Per Ivar Moe (1964) og Roar Grønvold (1972) var tilstede lørdag 17. desember som vertskapets gjester. Hjalmar Andersen, Bjørn Tveter, Terje Andersen og Roar Grønvold delte ut blomster til de 3 beste på distansene under blomsterseremoniene.

Program 

Tønsberg Janitsjarkorps spilte under åpningsseremonien.

Aktuelle rekorder

Mesterskapsrekorder

Banerekorder med kunstis (fra og med 1996)

Banerekorder med naturis (til og med 1995)

Sammenlagt

Kvinner 
Tall bak tid er plassering.

Menn 
Tall bak tid er plassering.

Dag 1

500 meter kvinner 

Njåtun falt i sine oppvarmingsrunder på isen rett før start og tok eggen på skøyta si. Hun rakk ikke å fikse problemet før start men gjorde et forsøk, men med siste sindre på en 500m og ingen ting til å skyve fra med i svingen så gikk hun overrende igjen.

3 000 meter kvinner

500 meter menn 

* = manuell tid gjort om til elektronisk tid.

5 000 meter menn

Dag 2

1 500 meter kvinner

5 037,5 meter kvinner (heatstart 13 runder innersvinger)

1 500 meter menn

10 075 meter menn (heatstart 26 runder innersvinger)

Bildegalleri

Referanser

Eksterne lenker 
 
 Arrangørklubbens hjemmeside
  
  
  Resultater for kvinner og menn på SpeedskatingResults.com
Nyhetssider om NM
 Det blir skøyte-NM i Tønsberg til helga tb.no Publisert 13. des 2011. Besøkt 17. des 2011.
 Rekordis på Tønsberg stadion tb.no Publisert 16. des 2011. Besøkt 17. des 2011.
 Her er NM-parene tb.no Publisert 16. des 2011. Besøkt 17. des 2011.
 Bøkko i en klasse for seg tb.no Publisert 18. des 2011. Besøkt 19. des 2011.
Bildeserie
 Allround-NM på skøyter 2012 tb.no Publisert 19. des 2011. Besøkt 19. des 2011.

Allround-NM på skøyter
Sport i Tønsberg
Sportsarrangementer i Vestfold
Hurtigløp på skøyter i 2012
Skøyter
Artikler i skøytesportprosjektet
Liste over statsledere i 1816



Amerika 

 Aserbajdsjan – eksisterte som forskjellige byer/distrikter, der resten var under russisk kontroll:
 Nakhitsjevan – Karim Khan Kangarli?, khan av Nakhitsjevan
 Karabakh – Mahdi Quli Khan Muzaffar, khan av Karabakh (1806–1822)
 Kuba – Husayn Khan, khan av Kuba (1806–1816)
 Shakki – Isma'il Khan, khan av Shakki (1815–1819)
 Shamakha – Mustafa Khan, khan av Shamakha (1796–1820)

Europa

 Montenegro – Petar I Petrović Njegoš, fyrstebiskop av Montenegro (1782–1830)

 Sveits – Hans von Reinhard, president av det sveitsiske forbund (1816)

Oseania

 Selskapsøyene – Pomare II, hersker over Selskapsøyene (1815–1821)

Eksterne lenker 
 rulers.org

1816
Tarnobrzeg

Tarnobrzeg er en by ved Wisłas høyre bredd i Subkarpatiske voivodskap i Polen. 

I Tarnobrzeg finnes distriktsadministrasjon og domstol. Dominikanerklosteret er fra 1672. Byen tilhørte Galicia under Østerrike-Ungarn. Stedet hadde i 1900 3332 polske innbyggere, for det meste jøder.

Referanser

Eksterne lenker 
 

Byer i det subkarpatiske voivodskap
Bosetninger etablert i 1593
Galicia (Sentral-Europa)
Byer ved Wisła
Lovenes ånd

Lovenes ånd (fransk: De l'esprit des lois, opprinnelig skrevet De l'esprit des loix) er en fransk avhandling om politisk teori som ble første gang utgitt anonymt av Charles Montesquieu (fullt navn: Charles de Secondat, Baron de Montesquieu) i 1748 med hjelp av Claudine Guérin de Tencin. Den ble utgitt anonymt ettersom Montesquieus tekster var underlagt statlig sensur. Dens innflytelse utenfor Frankrike ble støttet av raske oversettelser til andre språk. I 1750 utga Thomas Nugent den første engelske oversettelsen. I 1751 la den katolske kirke Lovenes ånd til sin liste over forbudte bøker (Index librorum prohibitorum).

Likevel fikk Montesquieus politiske avhandling en stor innflytelse på verkene til mange andre, mest kjent er Katarina II av Russland, som produserte Nakaz («Instruksjon», 1767); USAs landsfedre som signerte USAs grunnlov; og Alexis de Tocqueville, som benyttet Montesquieus metoder i sin undersøkelse av det amerikanske samfunnet i sin bok De La Démocratie en Amérique (Demokrati i Amerika, 1835–1840). Blant Montesquieu egne inspirasjoner var verkene til René Descartes, Nicholas de Malebranche, og Niccolò Machiavelli, skjønt behandlet med respektfull skepsis. Macaulay har gitt en antydning om Montesquieus betydning i samtiden da han i 1827 skrev i sitt essay titulert Machiavelli at «Montesquieu har, kanskje, en større berømmelse enn noen annen politiske forfatter i det moderne Europa.»

Montesquieu tilbrakte rundt tjue år med undersøkelser for å skrive Lovenes ånd. Den dekker flere emner, blant annet loven, samfunnslivet, og studiet av antropologi, og gir mer enn 3000 anbefalinger. I avhandlingen fremmet Montesquieu et konstituert system bestående regjering og maktfordeling, avvikling av slaveriet, bevarelse av borgerlige rettigheter og friheter, og ideen om at politiske institusjoner burde reflektere de samfunnmessige og geografiske aspektene av hver samfunn. I sum forfektet Montesquieu at statens viktigste oppgave er å sikre folk frihet. Han mente at makten skal deles mellom flere organer som er uavhengige av hverandre. Dette ble senere kalt «maktfordelingsprinsippet».

Referanser

Eksterne lenker 
 
 De l'esprit des lois, Wikisource (fransk)
 On the Spirit of the Laws, Wikisource (engelsk)
 De l'esprit des lois hos Les classiques des sciences sociales

Politiske teorier
Bøker fra 1748
Carl Olaf Iversen

Carl Olaf Iversen (født 30. mars 1857 i Meråker, død 24. august 1935 samme sted) var en norsk handelsmann og ordfører i Meråker i én periode (1908–1910). Iversen var høyremann, men ikke valgt for noe parti.

Han ble født på gården Gilså i Stordalen i Meråker som sønn av hytteskriver Ole Iversen Fossen og hustru Kari Gudmundsdatter Aunet. Smeltehytten på Gilså var den største av de fire som ble drevet av Selbo Kobberverk, forløperen til Meraker Brug. C.O. Iversen giftet seg i 1908 med Valborg Werenskiold. De fikk to barn.

Han hadde verkstedpraksis og hospitering ved Trondhjems Tekniske Læreanstalt i 1875/1876. I 1887 gikk han inn i forretningslivet, og i 1893 etablerte han sin handelsforretning på Breidablikk i Meråker.

Valget av Iversen som ordfører for perioden 1908–1910 hadde sin bakgrunn i en grendestrid mellom det gamle bygdesenteret i Gudå og det nye bygdesenteret som hadde vokst frem lengre oppe i bygda som følge av gruvedrift og smeleverksindustri. Iversen var Øverbygdas kandidat til ordførervervet ved kommunevalget i 1907, da Øverbygda fravristet Ytterbygda, herunder Gudå, dominansen i kommunepolitikken. Iversen hadde tidligere vært varaordfører 1902–1904. Han var også overformynder i 24 år. Iversen ble den siste borgerlige ordføreren før Arbeiderpartiets begynte et hegemoni som skulle vare i over 100 år.

Referanser 

Ordførere i Meråker
Høyre-ordførere i Nord-Trøndelag
Norske handelsfolk
Personer fra Meråker kommune
Fødsler i 1857
Dødsfall i 1935
MF «Vardenes» (1977)

MF «Vardenes» var en bilferge bygget for Det Stavangerske Dampskibsselskab ASA (DSD) i 1977, for bruk mellom Stavanger-Skudeneshavn. Senere ble denne ruten forandret til Mekjarvik-Skudeneshavn. Fergen ble solgt til Nord-Ferjer A/S, Narvik. Ferja ble omdøpt til «Stetind» og registrert i Narvik i 1988.

«Vardenes»
 1977:	Juni: Levert som «Vardenes» for Det Stavangerske Dampskibsselskab, Stavanger
 1977:	Juni: Satt i trafikk Stavanger – Skudeneshavn.
 1980:	Mai: Satt i trafikk Mekjarvik – Skudeneshavn
 1983:	Desember: Til Horten Verft A/S, for ombygging.
 1984: Februar: Ferdig ombygget, forlenget til  80,02 m

«Stetind»
 1988: September: Solgt til Nord-Ferjer A/S, Narvik. Omdøpt «Stetind» og registrert i Narvik. Satt i trafikk mellom Bognes–Lødingen

Referanser

Kilder
 MF «Vardenes» www.skipsarkiv-rogaland.net
 Stetind  www.fjordfaehren.de (tysk/norsk)

Eksterne lenker 
 
 

Norske ferger
Skip fra 1977
DSD-skip
Skip bygget i Norge
Artikler i sjøfart-prosjektet
Riberhus

Riberhus var en kongelig borg i Ribe, i Jylland. 

Riberhus ble bygget som kongelig borg i 1100-tallet på en 8 meter høy borgbanke omgitt av voldgraver. Siste gang det ble foretatt utvidelser og tilbygninger var på 1500-tallet under kong Christian III. Slottet fikk en hård medfart under krigene med svenskene og ble revet ned i siste halvdel av 1600-tallet. Borgbanken, som ble undersøkt av Nationalmuseet på begynnelsen av 1940-tallet er stadig synlig. 

Riberhus inngår i folkesagnene omkring dronning Dagmar, og det er reist en statue av henne på borgbanken.

Se også 
 Riberhus Slots beskrivelse
 Lensmænd til Riberhus Len

Eksterne lenker 
 

Tidligere danske slott
Ruiner i Danmark
Jo Moen Bredeveien

Jo Moen Bredeveien (født 13. mars 1979 i Trondheim) er redaktør i Magasinet Plot.

Bredeveien er utdannet historiker fra Universitetet i Oslo og UNAM i Mexico by. Han har bakgrunn som journalist fra Stavanger Aftenblad, Dagsavisen og Morgenbladet. Han har også laget dokumentarfilmen Aquí te espero, om migrasjon fra Mexico til USA, sammen med Jessica Allande. Filmen ble vist under navnet Menneskesmuglerne på NRK i 2009 og på en rekke internasjonale filmfestivaler.

Bredeveien stiftet i 2010 Dybdeforlaget AS sammen med Knut Gjerseth Olsen og Erlend Frafjord. Dybdeforlaget gir ut Magasinet Plot, der Bredeveien er skrivende redaktør. Målet til Plot er, ifølge Bredeveien, å skrive journalistiske noveller basert på undersøkende journalistiske metoder. Journalistiske idealer er blant andre Gay Talese, Tom Wolfe og Hunter S. Thompson. Plot kommer ut hver andre måned og ga ut fem utgaver i 2011.

Bredeveien er gift og bosatt i Oslo.

Referanser

Eksterne lenker 
 Magasinet Plot
 Adresseavisen intervjuer Jo Moen Bredeveien
 Byavisa intervjuer Jo Moen Bredeveien

Norske redaktører
Norske journalister
Personer fra Trondheim kommune
Fødsler i 1979
AIM Norway

Aerospace Industrial Maintenance Norway AS (kortnavn: AIM Norway) var et norsk statsaksjeselskap som var eiet av Forsvarsdepartementet. AIM Norway ble opprettet 15. desember 2011 ved at Luftforsvarets Hovedverksted Kjeller ble omdannet til statsforetak. 

AIM Norway drev med reparasjon og vedlikehold av blant annet fly og helikoptere, flymotorer, flyinstrumenter, aggregater, radarer og radio-, tele- og datautstyr. Hovedkunden var Forsvaret, og de største oppdragene var knyttet til vedlikehold og modifikasjoner av F-16 og Sea King. Selskapet hadde som mål å være i stand til å konkurrere seg til og kunne påta seg større vedlikeholdsoppdrag for blant annet leverandørene av materiell til kampflyet Lockheed Martin F-35 Lightning II, marinehelikopteret NH90 og redningshelikopteret AW101.

Foretaket hadde omkring 470 ansatte og holdt til ved Kjeller flystasjon nord for Lillestrøm.

I desember 2014 inngikk AIM Norway intensjonsavtale med Pratt & Whitney som én av tre bedrifter som ville kunne utføre vedlikehold på motorene til F35-jagerflyene.

I februar 2015 streiket de ansatte i AIM Norway, med den konsekvens at Luftforsvarets redningshelikoptre ble stående på bakken.

I november 2015 igangsatte Forsvarsdepartementet en prosess for å omdanne AIM Norway fra statsforetak til aksjeselskap. Erna Solbergs regjering fremmet i mars 2016 forslag for Stortinget om å omdanne selskapet og til endring i statlig eierandel. Selskapet ble aksjeselskap fra 1. august 2016.

I 2016 kjøpte selskapet Pratt & Whitney Belgium Engine Center av den amerikanske flymotorfabrikanten Pratt & Whitney.

I desember 2018 besluttet Forsvarsdepartementet å selge AIM Norway til Kongsberg Defence & Aerospace. I forbindelse med dette oppkjøpet fikk selskapet nytt navn, Kongsberg Aviation Maintenance Services (KAMS).

Referanser

Eksterne lenker
 

Norske statlige selskaper
Forsvarsindustriselskaper
Norsk forsvarsindustri
Forsvarsdepartementet (Norge)
Selskaper etablert i 2011
Opphør i 2019
Proutia rotunda

Proutia rotunda er en sommerfugl som tilhører familien sekkspinnere (Psychidae). Denne forholdsvis nybeskrevne arten er utbredt i Sør-Sverige tett opp mot grensen til Norge, men er foreløpig ikke funnet her i landet. Hannen har velutviklede vinger og fjærformede antenner, hunnen er larvelignende.

Utseende 
Hannen er en liten til middelsstor (vingespenn 12-15 millimeter), slank, mørkbrun sekkspinner med forholdsvis smale, fjærformede antenner. Disse er litt over en tredjedel så lange som forvingene. Hele insektet er mørkbrunt, vingene nokså tynt skjellkledte. Hunnen er brunsvart, fet og larvelignende, 3,5-4,5 millimeter lang, med en tykk krans av snøhvit, ull-lignende hår (analull) rundt det bakerste kroppsleddet, bak dette stikker det ut et nokså kraftig, tre-leddet eggleggingsrør. Den bløte og tykke (eggfylte) kroppen holdes gjerne C-formet krummet. Antenner og fasettøyne er ganske reduserte, beina påfallende spinkle. Larven omgir seg med en 8-10 millimeter lang, rørformet, larvesekk som er kledt med lav- og bladbiter.

Levevis 
Arten forekommer i ulike skogtyper. Larven lever mest av moser, lav og alger, men kan også ete døde insekter og blader fra busker og trær. Utviklingen er trolig vanligvis ettårig, men kan kanskje ta to år under mindre gunstige vilkår. Hannen flyr om natten i juni-juli.

Utbredelse 
Den har en ganske begrenset utbredelse og er bare kjent fra Fennoskandia, Baltikum og Tyskland. Den er funnet i Dalarna i Sverige, men foreløpig ikke i Norge.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata – Homoneura
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Overfamilien Tineoidea
 Familien sekkspinnere, Psychidae Boisduval, 1828
 Underfamilien  Psychinae
 Proutia rotunda Suomalainen, 1990

Kilder 
 Bengtsson, B.Å., Palmqvist, G. og Johansson, R. (2008) Nationalnyckeln till Sveriges flora och fauna. Fjärilar: Käkmalar – säckspinnare. Side 549-550. ISBN 978-91-88506-60-3
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
 Nettsiden Svenska Fjärilar, med bildegalleri:

Eksterne lenker 
 

Sekkspinnere
Sommerfugler formelt beskrevet i 1990
Knut Gjerseth Olsen

Knut Gjerseth Olsen (født 27. september 1979 i Stavanger) er journalist i avisa Klassekampen. Han er tidligere skrivende redaktør i Magasinet Plot.

Gjerseth Olsen er utdannet statsviter fra Universitetet i Bergen. Han har bakgrunn som journalist fra Stavanger Aftenblad der han de siste årene jobbet i undersøkende avdeling. I 2010 stiftet Gjerseth Olsen Dybdeforlaget AS sammen med Jo Moen Bredeveien og Erlend Frafjord. Dybdeforlaget ga ut Magasinet Plot. Dokumentarmagasinet Plot kom ut månedlig. Det ble solgt til Magne Lerøs Medier og Ledelse i 2014. Siden 2015 har Gjerseth Olsen jobbet som featurejournalist i avisa Klassekampen.

Referanser

Eksterne lenker 
 Magasinet Plot

Norske redaktører
Personer fra Trondheim kommune
Fødsler i 1979
Københavns Politi

Københavns Politi er befolkningsmessig den største politikretsen i det danske politiet. Politikretsen omfatter København, Frederiksberg, Tårnby og Dragør kommuner og dekker et område på ca. 171 km² med drøyt 630 000 innbyggere.

Københavns Politi ledes av politidirektør Johan Reimann. (2011) Direkte underlagt politidirektøren er en stedfortredende visepolitidirektør, en administrativ visepolitidirektør, en sjefanklager og en sjefpolitiinspektør. Den operative politivirksomheten er delt i ordenspoliti og kriminalpoliti. Kretsen har omkring 2 600 ansatte,  fordelt på politiutdannede medarbeidere, juridisk utdannede, kontoransatte og servicemedarbeidere.

Politikretsens hovedkvarter er Københavns politigård. I tillegg har Københavns Politi tre politistasjoner: Stasjon Amager, Stasjon Bellahøj og Stasjon City. Til hver av de tre politistasjonene hører dessuten et antall nærpolitistasjoner, hvor publikumsbetjeningen foregår mer lokalt i bydelene.

Fram til 1972 og i perioden 1998-2012 hadde Københavns politi et ridende politikorps organisert som Københavns Politis Rytteriafdeling.

Politistasjoner
 Stasjon Amager
 Nærpolitistasjon Lufthavnen
 Stasjon Bellahøj
 Nærpolitistasjon Frederiksberg
 Nærpolitistasjon Nordøst
 Nærpolitistasjon Nordvest
 Stasjon City
 Spesialgruppen Stasjon City
 Nærpolitistasjon Valby
 Nærpolitistasjon Københavns Hovedbanegård
 Nærpolitistasjon Indre By
 Nærpolitistasjon Vesterbro

Eksterne lenker
 

Dansk politi
København
Holtekjæråsen

Holtekjæråsen er en ås på Tjøme i Færder kommune i Vestfold. Åsen har en høyde på 78,1 meter over havet og er Tjømes nest høyeste ås, etter Herkelås. Som resten av Tjøme består Holtekjæråsen av dypbergarten larvikitt. 

Holtekjæråsen er en langstrakt ås i retningen nord-sør, ca. 2 km lang, og den ligger i utmarka mellom gårdene Holtane, Holtekjær og Grimestad på Tjømes østside, og Sandbekk og Gjervåg på øyas vestide. Åsens høyeste punkt ligger rett opp for Holtekjær, og åsen har sitt navn fra denne.  

En gravrøys fra bronsealder eller jernalder ligger på toppen av åsen.

Referanser

Eksterne lenker
 

Tjømes geografi
Åser i Færder
Kulturminner i Færder
Fjell under 1000 meter
Cubas kvinnelandslag i håndball

Cubas kvinnelandslag i håndball er det kvinnelige landslaget i håndball for Cuba. Det representerer landet i internasjonale håndballturneringer, og reguleres av Federación Cubana de Balonmano. Landslaget har deltatt i internasjonale turneringer siden 1987.

Resultater i internasjonale turneringer
Resultatene som er vist under er kun turneringer der Cuba har deltatt. Turneringer de ikke har tatt del i er ikke ført opp.

Verdensmesterskap 

   1999: 21.-plass
  2011: 22.-plass

  2015: 23.-plass
  2019: 21.-plass

Panamerikanske leker 

  1987: 4.-plass
  1991: 4.-plass
  1999: .-plass

  2007: .-plass
  2015: 5.-plass
  2019: .-plass

Panamerikansk mesterskap 
  1999: .-plass
  2011: .-plass
  2015: .-plass

Nor.Ca.-mesterskapet 
  2015: .-plass
  2019: .-plass

Mellomamerikanske og karibiske leker 

  1993: .-plass
  2006: .-plass

  2014: .-plass
  2018: .-plass

Se også 
 Cubas herrelandslag i håndball

Eksterne lenker
Profil på IHFs nettside

Sport på Cuba
Kvinnelandslag i håndball
Cubanske landslag
Leo Funtek

Leo Funtek (født 21. august 1885 i Ljubljana, død 13. januar 1965 i Helsingfors) var en slovensk-finsk musiker.

Funtek ble i 1906 konsertmester ved Helsingfors Filharmoniske Orkestester. Med unntak av perioden 1914 til 1919, da Funtek var ansatt ved Stockholmsoperaen, arbeidet Funtek fra Helsingfors som lærer, dirigent og kritiker (i Dagens press). Fra 1925 var han kapellmester i Finlands nasjonalopera.

Funtek var gift med den finske sopranoen Ingeborg Liljeblad.

Referanser 

Finske dirigenter
Personer fra Ljubljana
Fødsler i 1885
Dødsfall i 1965